विरोध प्रदर्शन के ज़रिए ‘आप’ पार्षद और कार्यकर्ताओं ने याद दिलाई BJP को MCD में उनकी ज़िम्मेदारी
मंगलवार को आम आदमी पार्टी ने दिल्ली के ग़ाज़ीपुर में हाल ही में घटित हुई दुर्घटना में बीजेपी शासित MCD की नाकामी के ख़िलाफ़ दिल्ली बीजेपी अध्यक्ष मनोज तिवारी के आवास पर प्रदर्शन किया। इस प्रदर्शन के ज़रिए आम आदमी पार्टी के पार्षदों और कार्यकर्ताओंं ने BJP को MCD में उनकी ज़िम्मेदारी की याद दिलाई। विरोध प्रदर्शन में आम आदमी पार्टी के सैंकड़ों कार्यकर्ताओं के साथ तीनों निगमों में नेता विपक्ष और आम आदमी पार्टी के सभी पार्षदों ने भी हिस्सा लिया। प्रदर्शन कर रहे आम आदमी पार्टी के पार्षदों को पुलिस ने हिरासत में भी ले लिया।
तानाशाही की सरकार..
दिल्ली के ग़ाज़ीपुर हादसे में BJP शासित MCD की नाकामी के खिलाफ विरोध प्रदर्शन कर रहे आप पार्षदों को हिरासत में लिया गया! pic.twitter.com/tFqxj2Sws5
— AAP (@AamAadmiParty) September 5, 2017
इस विरोध प्रदर्शन में आम आदमी पार्टी के सभी पार्षदों, तीनों निगमों में नेता विपक्ष और कार्यकर्ताओं ने बीजेपी को याद दिलाया कि अगर वक्त रहते बीजेपी ग़ाज़ीपुर लैंडफ़िल साइट के बेहतर रख-रखाव की तरफ़ ध्यान देकर किसी दूसरी लैंडफ़िल साइट का बंदोबस्त पहले ही कर लेती तो ये हादसा पेश नहीं आता। आपको बता दें कि ग़ाज़ीपुर की लैंडफ़िल साइट पर कूड़े के बड़े-बड़े पहाड़ बने हुए हैं जो बीजेपी की नाकामी के चलते सुरक्षा मानकों से कहीं ज्यादा ऊंचाई पर पहुंच चुके हैं जिसमें से एक कूड़े का पहाड़ ढह कर नीचे की तरफ़ आ गया था जिसमें दबकर दो लोगों की मौत हो गई थी। एमसीडी में पिछले दस साल से शासन कर रही बीजेपी ने पूरी दिल्ली को कूड़ेघर में तब्दील कर दिया है और निगम में अपनी ज़िम्मेदारियां निभाने में बीजेपी पूरी तरह से नाकाम साबित हुई है।
All AAP MCD LOPs, Councillors & Elderman protesting at @ManojTiwariMP's against failure of BJP ruled MCD over issues like Ghazipur Landfill. pic.twitter.com/qT6LVklo65
— AAP Delhi Official (@aapdelhincr) September 5, 2017
आपको बता दें कि इसी साल हुए दिल्ली नगर निगम के चुनाव में बीजेपी के दिल्ली अध्यक्ष मनोज तिवारी ने दिल्ली की जनता से यह वादा किया था कि अगर दिल्ली की जनता एमसीडी में बीजेपी को वोट देती है तो बीजेपी 100 दिन में दिल्ली को साफ़ करके दिखा देगी और कूड़े से सम्बंधित सभी परेशानियों को खत्म कर दिया जाएगा। लेकिन बीजेपी शासित एमसीडी की हक़ीक़त ग़ाज़ीपुर के इस हादसे ने बयां कर दी है और रही बात साफ़-सफ़ाई की तो वहां भी एमसीडी शून्य ही साबित हुई है।
दिल्ली में लैंड का अधिकार केंद्र शासित डीडीए के पास है और डीडीए को ही नई लैंडफ़िल साइट के लिए बीजेपी शासित एमसीडी को ज़मीन देनी है। दिल्ली सरकार का ना ज़मीन देने में कोई रोल है और ना ही ज़मीन लेकर लैंडफ़िल साइट बनाने में कोई रोल है। दोनों काम बीजेपी शासित एजेंसियों को करने हैं लेकिन बावजूद इसके ये लोग नई लैंडफ़िल साइट नहीं बना पाए। ये बीजेपी की नाकामी को साबित करता है।
hin_Deva hin_Deva hin_Deva awa_Deva eng_Latn hin_Deva eng_Latn eng_Latn hin_Deva hin_Deva